Εφαρμογή των τεχνικών μοριακής διάχυσης και τριχοειδικής ροής του μαγνητικού συντονισμού στην μελέτη των πρωτοπαθών και δευτεροπαθών νεοπλασμάτων του εγκεφάλου
Authors: Βουλτσινού Δέσποινα 
Published: December 2021

Σκοπός: Η μελέτη αυτή αποσκοπεί στη αξιολόγηση της εφαρμογής της τεχνικής DWI και PWI του μαγνητικού συντονισμού στην καθημερινή κλινική πράξη, συγκεκριμένα: στον χαρακτηρισμό του γλοιώματος και την βαθμονόμηση (grading) του, στον χαρακτηρισμό του τύπου της κακοήθους εγκεφαλικής εξεργασίας (ΕΕ) και την διαφορική διάγνωση της, στην διάκριση μεταξύ νεοπλασματικής και μη νεοπλασματικής ΕΕ, στον χαρακτηρισμό του μηνιγγιώματος (Μ) και στην διάκριση μεταξύ υποτροπής (Υ) και μετακτινικής ίνωσης (ΜΙ).Ασθενείς και μεθοδολογία: Συμβατική ΜΤ 1.5 T, DWI και PWI, εφαρμόστηκε σε συνολικά 185 ασθενείς. 124 με κακοήθεις νεοπλασίες, [χαμηλής κακοήθειας αστροκύττωμα (ΧΚΑ), υψηλής κακοήθειας αστροκύττωμα (ΥΚΑ), μονήρης εγκεφαλική μετάσταση (ΜΕΜ) και εγκεφαλικό λέμφωμα (ΕΛ)], 46 με καλοήθεις οντότητες [μηνιγγίωμα, εγκεφαλικό απόστημα (ΕΑ), εγκεφαλίτιδα (Ε), ογκόμορφη σκλήρυνση κατά πλάκας (ΟΣΚΠ), αρτηριοφλεβική επικοινωνία (ΑΦΕ) και PRES] καθώς και 15 ασθενείς με Υ, ΜΙ ή συνδυασμό των δύο. Η επιβεβαίωση της διάγνωσης έγινε για τις κακοήθεις ΕΕ και για τις περιπτώσεις υποτροπής και μετακτινικής ίνωσης είτε με στερεοτακτική βιοψία είτε με εκτομή (μερική ή ολική) και για τις καλοήθεις ΕΕ με στερεοτακτική βιοψία ή εκτομή ή ανάλυση: του εγκεφαλονωτιαίου υγρού ή των εργαστηριακών αποτελεσμάτων. Για την στατιστική ανάλυση των αντικειμενικών μετρήσεων, της μέσης τιμής και του λόγου ADC στην DWI και της μέσης τιμής και του λόγου r CBV στην PWI, στις περιοχές ενδιαφέροντος της ΕΕ, χρησιμοποιήθηκαν οι έλεγχοι t-test ή Mann-Whitney, One-Way ANOVA ή Kruskal-Wallis. Αποτελέσματα: Καταγράψαμε στο συμπαγές τμήμα (ΣΤ) του ΥΚΑ, χαμηλότερη μέση τιμή λόγου ADC σε σχέση με το ΧΚΑ, χωρίς στατιστικά σημαντική διαφορά και υψηλότερη μέση τιμή λόγου relative cerebral bllod volume ( rCBV) σε σχέση με το ΧΚΑ, με στατιστικά σημαντική διαφορά (p<0.001). Μετρήσαμε χαμηλότερη μέση τιμή ADC στο περιεστιακό οίδημα (ΠΟ) του ΥΚΑ σε σχέση με την ΜΕΜ, με p<0.001και υψηλότερη τιμή λόγου με επίσης στατιστικά σημαντική διαφορά p<0.001. Διαπιστώσαμε χαμηλότερη τιμή ADC στο ΣΤ του ΕΛ σε σχέση με το ΥΚΑ και την ΜΕΜ, με στατιστικά σημαντική διαφορά p<0.001 και χαμηλότερη τιμή λόγου rCBV στο ΕΛ σε σχέση με το ΥΚΑ και την ΜΕΜ με p<0.001. Σημειώθηκε χαμηλότερη τιμή ADC στο ΕΑ σε σχέση με το κυστικό τμήμα (ΚΤ) του ΥΚΑ, με p<0.001. Καταγράψαμε διαφορετικές τιμές apparent diffusion coefficient (ADC) -μεταξύ διαφορετικού βαθμού διαφοροποίησης Μ. Τέλος διαπιστώσαμε χαμηλότερη τιμή ADC στο ΣΤ της Υ σε σχέση με την ΜΝ, χωρίς σημαντικά στατιστική διαφορά p>0.001 και υψηλότερη τιμή λόγου rCBV με p<0.001.Συμπεράσματα: Η εφαρμογή των τεχνικών του μαγνητικού συντονισμού: DWI η οποία έμμεσα ανέδειξε την κυτταρική σύσταση της ΕΕ και PWI η οποία ανέδειξε την νεοαγγείωση, πρόσφερε σημαντικές πληροφορίες στον χαρακτηρισμό και την διάκριση των πρωτοπαθών και δευτεροπαθών εγκεφαλικών νεοπλασμάτων στην καθημερινή κλινική πράξη. Συγκεκριμένα επέτρεψαν την διάκριση μεταξύ ΧΚΑ από ΥΚΑ και συνέβαλαν στην βαθμονόμηση τους με την τεχνική της PWI και επικουρικά με την τεχνική της DWI. Και οι δύο τεχνικές συνέβαλλαν, στον χαρακτηρισμό της ΜΕΜ και στην διάκριση μεταξύ ΥΚΑ και ΜΕΜ, στον χαρακτηρισμό του ΕΛ και στην διαφορική διάγνωση του μεταξύ ΥΚΑ και ΜΕΜ. Η τεχνική της DWI, συνέβαλε στο χαρακτηρισμό του Μ και την διάκριση μεταξύ κυστικού τμήματος ΥΚΑ και ΕΑ. Τέλος PWI επέτρεψε την διάκριση μεταξύ Υ και ΜΙ.